**Személyes jelenlétet igénylő vizsga nem lesz.**

**Beküldendő**

A koreografus@mte.eu címre fényképes szakmai önéletrajzot és egy teljes alakos szerkesztés nélküli fotót, valamint az MTE számlaszámára befizetett 4.000,- Ft eljárási díj befizetéséről szóló bizonylat másolatát kell küldeni **2020. április 30-ig**.

Az MTE a felvételi eljárásában az **alkalmasságáról 2020. június 10-én 17.00 és 19.00 óra között**, a jelentekező felvételei eljárásban megadott email címére küldött belépési kóddal megnyitható, online teszt kitöltése alapján dönt. Az alkalmasságról szóló **2020. június 12-én 24:00 óráig e-mailcímére kapott kedvező** döntést követően kell beküldeni a személyes jelenlétet helyettesítő, de a szakmai gyakorlat felmérésére alkalmas videofelvételeket a jelentkezőknek.

**Tudnivalók a beküldendő gyakorlati vizsga előtt:**

Az MTE honlapján ([www.mte.eu](http://www.mte.eu)) „Felvételi 2020” menüpont alatt a megtanulandó és bemutatandó gyakorlatok, hanganyagok és eredetiségnyilatkozathoz nyomtatvány 2020. május 4-től érhetők el.

Az elkészült felvételek URL címét (linkjét) és aláírt eredetiségnyilatkozatot .pdf-ben a jelentkezőknek a koreografus@mte.eu címre kell elküldeni **2020. június 15. 24:00 óráig.**

A felvételek elérhetőségét az adott tárhelyen a felvételi eljárás végéig – beleértve a fellebbezési határidőket is – kell a jelentkezőknek biztosítani az MTE részére. A feltöltött videokhoz az MTE-nek megküldött elérhetőséget **2020. augusztus 21. és 30.** között a jelentkező köteles megszüntetni.

Figyelem! Az elkészült felvételekről a jelentkezőknek külön fizikai adathordozóra is kell saját másolatot készíteni, amelynek megőrzése a felvételi döntést követő fellebbezési határidő lejártáig ha a feltöltés során technikai hiba történik a felvételt soron kívül pótolni lehessen!

**A koreográfus BA szak (esti munkarend) beküldendő filmfelvételei:**

**Beküldendő videóanyagok felvétele:**

Akamerát a felvételhez úgy kell beállítani, hogy egészalakos képet mutasson, a tánchoz igazodó optimális távolságból.

1. A felvételt egy bemutatkozással kell kezdeni: név, életkor, jelenlegi iskola, mesterek/oktatók nevei, mely szakra/specializációra adja be jelentkezését.
2. Bemutatkozást követően egész alakos szembe-, és egy profilos állást kérünk az alkat és a tartás megmutatásához.

Ezt követően lehet megkezdeni a gyakorlatokat.

1. A klasszikus balett, a kortárstánc tréning, valamint a két koreográfia felvételeit egy-egy fájlba szerkesztve kell feltölteni.

A koreográfus szak felvételein kötelező viselet

A klasszikus balett és kortárstánc tréning során kötelező viselet:

* lányok: harisnya, balettdressz (ujjatlan vagy rövid ujjú), gyakorlócipő/zokni,
* fiúk: teljes balettdressz, vagy hosszú lábtrikó és testhez simuló trikó, gyakorlócipő/zokni,

A koreográfiák bemutatása esetén az előadott műnek megfelelő öltözet.

1. Klasszikus balett: az MTE honlapról a koreográfus szak részére feltöltött videó rúdgyakorlatai (a megadott zenei anyagra).
2. Kortárstánc: az MTE honlapról a koreográfus szak színházitánc részére feltöltött videó kortárstánc gyakorlatok (a megadott zenei anyagra).
3. Egy koreográfia készítése és eltáncolása (max. 2 perc) bármely táncformanyelvet - klasszikus balett, kortárstánc, hip-hop, showtánc, társastánc – használva, szabadon választott zenére.
4. Egy koreográfia készítése és eltáncolása bármely táncformanyelvet használva, Sztravinszkij: Tavaszünnep egy tételének zenéjére.